*APSTIPRINĀTS:*

*ar iepirkuma komisijas 2020.gada 26.oktobra*

*sēdes protokolu*

**VAS „Latvijas dzelzceļš”**

**sarunu procedūras ar publikāciju**

**„Transportlīdzekļu riepu iegāde”**

(turpmāk – sarunu procedūra)

**Skaidrojums Nr.1**

**1.jautājums**

Ņemot vērā nosacījumus šajā tabulā nav korekti atspoguļots zīmolu sadalījums 1,2 un 3 iepirkuma daļās (Marshall zīmols ir līdzvērtīgs Kumho), kā arī iztrūkst vairāku zīmolu, kuriem būtu jāatrodas otrajā un trešajā grupā (Saetta, Starfire, Starmaxx un Sava būtu trešajā grupā, Cooper zīmolam otrajā grupā). Kā arī iekļaujot trešaja grupā ķīnas zīmolu Nankang (pareizs novērtējums būtu – citi zīmoli, būtu trešajā grupā jaiekļauj pārējie ķinas ražotāju zīmoli.

Iepirkumā daļā #4 zīmoli Trelleborg un BKT būtu jāiekļauj 2. grupā, bet zīmols Mitas, Petlas un Starmaxxs 3. Grupā.

Tabula Nr.1

|  |  |  |
| --- | --- | --- |
| Nr. p.k. | Riepu ražotāja novērtējums (R) | Punktu skaits (Psr) |
| 1. | Michelin, Good Year, Continental, Bridgestone, Nokian, Pirelli, Dunlop | 15 |
| 2. | Hankook, Kumho, BF Goodrich, Kleber, Firestone, Fulda, Yokohama, Vredestein, Falken, Gislaved, Maxxis, Unirojal, Nordman, Toyo Tires | 10 |
| 3. | Marshal, Admiral, General Tyre, Matador, Semperit, Sportiva, Seiberling, Sailun, Dayton, Debica, Barum, Kormoran, GT Radial, Nexen, Nankang, Aeolus, Viking, Laufen | 5 |
| 4. | Citu ražotāju zīmoli | 0 |

**1.atbilde**

Riepu ražotāju novērtējuma tabula netiks mainīta.

Pretendentam kopā ar piedāvājumu ir tiesības iesniegt papildus dokumentus/pierādījumus, kas pierāda riepu ražotāja kvalitāti un novērtējumu, kas piedāvājuma vērtēšanas gaitā tiks vērtēts.

**2.jautājums**

Ir prasība ka visām riepām jābūt radiālām, bet iepirkumā daļā 3 un 4 nolikumā ir prasītas diognālās riepas un daļā no izmēriem radīālās riepas nav pieejamas.

**Pasūtītāja minimālās izvirzītās tehniskās prasības**

|  |
| --- |
| Piedāvātajām riepām veikta atbilstības novērtēšana atbilstoši Komisijas Regulas (ES) Nr.458/2011 (12.05.2011.), Eiropas Parlamenta un Padomes 13.07.2009. Regulas (EK) Nr.661/2009 un ANO/EEK Noteikumu Nr.30 prasībām, kā arī jāatbilst visiem standartiem un prasībām, kas attiecas uz šādu preču tirdzniecību un ir spēkā Latvijas teritorijā. |
| Piedāvātajām riepām jāatbilst Latvijas Republikas Ministru kabineta 29.04.2004. Noteikumu Nr.466 „Noteikumi par transportlīdzekļu valsts tehnisko apskati un tehnisko kontroli uz ceļiem” pielikuma 501.punktam „Riepas – izmērs un konstrukcija” attiecībā uz Latvijas Republikā ekspluatējamām riepām |
| Piedāvātajām riepām ir jābūt ar ražotāja marķējumu atbilstoši Eiropas Parlamenta un Padomes (EK) Regulas Nr.1222/2009 „Par riepu marķēšanu attiecībā uz degvielas patēriņa efektivitāti un citiem būtiskiem parametriem” prasībām. |
| Riepu ražošanas laiks ne agrāk par 2019.gadu, pilnīgi jaunas, iepriekš nelietotas, neatjaunotas |
| Ar riepu sānu malā iestrādātu ANO/EEK vai ES apstiprinājuma marķējumu |
| Piedāvātajām riepām jābūt sertificētām, ar ražošanas datuma norādi, ar nodiluma rādītāju, bezkameru, radiālām |
| Garantija - vismaz 24 (divdesmit četri) mēneši no riepas piegādes dienas |
| Piegādes termiņš: 10 (desmit) kalendāra dienu laikā no pieprasījuma saņemšanas dienas (atsevišķās partijās). |

**2.atbilde**

Minētajās iepirkuma priekšmeta daļas pozīcijās, kur atsevišķos izmēros nav iespējams piedāvāt radiālās riepas, jāiesniedz piedāvājums, kāds, jūsuprāt, atbilst attiecīgajai specifikācijai. Piedāvājuma vērtēšanas gaitā iepirkuma komisija ņems vērā minētos faktus un to izvērtēs.

**3. jautājums**

4.sadaļas riepām netiek pielietots energoefektivitates marķējums.

**3.atbilde**

Energoefektivitātes marķējumam jābūt saskaņā Eiropas Parlamenta un Padomes (EK) Regulas Nr.1222/2009 „Par riepu marķēšanu attiecībā uz degvielas patēriņa efektivitāti un citiem būtiskiem parametriem” prasībām.